[{"text_idx": "#000000", "text": "Ig\u0302u lingva mentoro por Esperanto"}, {"text_idx": "#000003", "text": "Kaj nun, hodiau\u0306, nia sperto montras al ni ke kutime niaj plej valoraj aktivuloj kaj enmovadig\u0302ontoj estas estas la memlernantoj. Tio devus tradukig\u0302i en nia strategio kiel subteno al novuloj (interesig\u0302antoj, eklernantoj kaj, jes, ankau\u0306 iom al eternaj komencantoj), c\u0302ar ni havas du grandajn truojn en kiuj ni perdas homojn: eklernado kaj ekuzado de la lingvo. Ni parolos c\u0302i okaze nur pri lernado, kaj ni pensu pri la soleco-sento kiu forlasigas la lingvon de tiuj kiuj jam komencis, sed ankau\u0306 de la aliaj kiuj ne envojig\u0302is. G\u0302uste tion ni devas provi kontrau\u0306stari, kaj g\u0302uste pri tio mi havas proponon por vi."}, {"text_idx": "#000004", "text": "Pasintjare mi havis (1) la ideon krei novan postenon pri instruado en naciaj organizoj por ke estu homo kiu helpu eklernantojn rete kaj sen rekte instrui. Tio tuj evidentig\u0302is sufic\u0302e sensenca ideo, c\u0302ar ni ne disponas la homajn rimedojn por tio, sed ankau\u0306 c\u0302ar la helpanto kaj la helpato povus log\u0302i tre malproksime. (2) Tiam mi interesig\u0302is pri la Delegita Reto de UEA por krei novan kategorion, \u201cmentoroj\u201d. Sed la servo estas preskau\u0306 senutila c\u0302ar g\u0302i celas nur membrojn, kiuj krome estas kelkajn centojn en la tuta mondo, kaj por vojag\u0302oj, por kio ekzistas tute aliaj solvoj. Mi ankau\u0306 provis starigi propran reton, sed pro pluraj kialoj baldau\u0306 forlasis la ideon. (3) Tial mi venis al la lasta ideo: MENTORA PROGRAMO!"}, {"text_idx": "#000005", "text": "La ideo estas ke asocioj povas reklami en sia retejo, kaj aktivuloj postprelege, la eblon havi lingvan mentoron danke al programo de TEJO. Tio signifas ke la asocioj devas fari absolute nenion kaj ke la Esperanto-interesig\u0302antoj povas trovi proksimulojn kaj samag\u0302ulojn kiuj helpas ilin pri orientigo (ekzemple kiel komenci lerni), lingvaj/kulturaj/movadaj demandoj, kurag\u0302igo kaj enkomunumigo (ekzemple proponante aldoni proksimlog\u0302antajn kontaktulojn en Facebook). Estas la homoj en la komunumo kiu kreskigas la komunumon danke al aliulhelpado kaj utilmemsentig\u0302o."}, {"text_idx": "#000006", "text": "Por mentoratoj tio jene funkcios: ili plenigos formularon kaj iam poste ricevos retmesag\u0302on de mentoro kiu volas helpi. Por mentoroj, ili plenigos unuan formularon kun personaj datumoj, duan kun lingvaj demandoj por ekzamenig\u0302o, kaj poste ili eniros en la Reton de Mentoroj, kie ili ricevos c\u0302iujn aliajn neprajn klarigojn pri la sistemo."}, {"text_idx": "#000008", "text": "Pri iel similaj ekzistantaj projektoj, eblas mencii: (1) la lingvohelpantoj de Lernu, kvankam post la reformo de la retejo tu eblo malaperis, (2) kaj la programo Mia Amiko, kiu celas nur Brazilon, sed s\u0302ajne la plej bona g\u0302is nun. (3) Ankau\u0306 eblas mencii la profesiecan projekton Ekparolu de edukado.net, tamen ili celas nur homojn kiuj jam iom scias, dum nia projekto trovig\u0302as antau\u0306e en la lingva funelo kaj ni krome celas krei komunumon de mentoroj; lau\u0306 mi ili estas komplementaj."}, {"text_idx": "#000010", "text": "Reality builder, marketing passionate and entrepreneur."}, {"text_idx": "#000011", "text": "AuthorEnric BaltasarReality builder, marketing passionate and entrepreneur.\n500,000 people have read this blog. Thank you! :)\nWhy Languages Make You Think Differently\nQue\u0301 debes saber para ir de oyente a la universidad (2023)\nEmociones y sentimientos en esperanto\nNewsletterDo you like my articles? Stay tuned in your inbox:"}]